На основу тачка 5. а у вези са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), а у вези члана 58. став 4. Закона о локалној самоуправи („Службени гласник РС“ број 129/07, 83/14-др. закон, 101/16- др. закон, 47/18 и 111/21- др. закон), члана 13. став 1. тачка 3. Закона о запосленима у аутономним покрајинама и јединицама локалне самоуправе („Сл.гласник РС“. бр. 21/2016, 113/2017, 95/2018 и 86/2019), Привремени орган општине Владичин Хан, на седници одржаној дана 31.10.2023. године, донео је

**Р Е Ш Е Њ Е**

**О ПРЕСТАНКУ ФУНКЦИЈЕ ПОМОЋНИКА ПРЕДСЕДНИКА ОПШТИНЕ**

**ЗА РАЗВОЈ И САРАДЊУ СА ОРГАНИЗАЦИЈАМА ЦИВИЛНОГ ДРУШТВА**

**I**

Николи Стаменковићу, престаје функција помоћника председника општине Владичин Хан за развој и сарадњу са организацијама цивилног друштва, са даном 30.10.2023. године, због распуштања Скупштине општине Владичин Хан и престанка дужности председника општине Владичин Хан.

**II**

Ово Решење објавити у „Службеном гласнику града Врања“.

**О б р а з л о ж е њ е**

Правни основ за доношење решења садржан је у одредбама тачка 5. а у вези са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), а у вези члана 58. Закона о локалној самоуправи („Службени гласник РС“ број 129/07, 83/14-др. закон, 101/16- др. закон, 47/18 и 111/21- др. закон), члана 13. став 1. тачка 3. Закона о запосленима у аутономним покрајинама и јединицама локалне самоуправе („Службени гласник РС“. бр. 21/2016, 113/2017, 95/2018 и 86/2019).

Никола Стаменковић је Решењем председника општине Владичин Хан број 112-15/20-II од 21.09.2020. године **постављен за помоћника председника општине за и сарадњу са организацијама цивилног друштва,** најдуже док траје дужност председника Општине.

Влада Републике Србије донела је Одлуку о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023).

Одлука је ступила на снагу 30.10.2023**.** године.

Одредбама члана 58. став 4. Закона о локалној самоуправи („Службени гласник РС“ број 129/07, 83/14-др. закон, 101/16- др. закон, 47/18 и 111/21- др. закон), прописано је да се помоћници председника општине постављају у кабинету председника општине најдуже на период док траје дужност председника општине, док је чланом 13. став 1. тачка 3. Закона о запосленима у аутономним покрајинама и јединицама локалне самоуправе („Сл.гласник РС“. бр. 21/2016, 113/2017, 95/2018 и 86/2019) прописано да функционеру јединице локалне самоуправе функција престаје у случају разрешења, као и у другим случајевима утврђеним законом и другим прописима којима се уређује престанак функције, односно радног односа.

Како дошло до распуштања Скупштине и не постоји никакав правни основ за даље обављање функције помоћника председника општине, у ситуацији када је председнику општине који је именовану поставио на ову функцију престала дужност престаје и функција помоћнику председника општине, на основу утврђених чињеница и применом наведених прописа Привремени орган општине Владичин Хан донео је Решење као у диспозитиву.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-126/12/23-I**

Дана: 31.10.2023. године

 **Председник Привременог органа,**

 **Горан Младеновић**